Авиация

Статията съдържа информация за издадените книги свързани с авиацията. Това е литература от различни автори и издателства отнасящи се до техника на пилотирането, конструкция на летателните апарати, развитието на авиацията, или исторически изследвания и мемоарна литература.
1 Техника на пилотирането
:* Попганчев, Петко, Фигурно летене, Издателство Медицина и физкултура, София, 1958 Авторът Петко Попганчев (1905-1983) е аероинженер с много богата биография на авиатор, летец-изпитател и изтъкнат спортист по висш пилотаж. Вече пенсионер, той е първия републикански шампион по фигурно летене с моторен самолет. Натрупаният опит споделя на страниците на книгата.
2 Исторически изследвания
:* Бориславов, Иван, Румен Кирилов, Въздушните на Негово Величество войски, 1935-1945 г. (част първа), Издателство "ЕЪР ГРУП 2000", София, 2000, ISBN 954-759-028-8
:* Бориславов, Иван, Румен Кирилов, Въздушните на Негово Величество войски, 1935-1945 г. (част втора), Издателство "ЕЪР ГРУП 2000", София, 2000, ISBN 954-752-034-2 Двете книги са издадени по повод 90 годишнината на българската авиация. Накратко се разглежда създаването на военните формирования, подготовката им и самолетите на въздушни войски. Има приложения с информация за техническите данни, година на доставка и кратки характеристики за самолетите българско производство и внос.
:* Миланов, Йордан, Въздушните сили на България през войните 1912-1945 г., Издателство "ЕЪР ГРУП 2000", София, 2008, ISNB 978-954-752-125-4 Авторът е о.з. генерал-майор от авиацията с опит като военен летец и различни високи командни длъжности. Доктор на военните науки с над 50 публикации по тактиката на оперативното изкуство на въздушните сили и историята на авиацията. Книгата е изследване върху материалите от фондовете на Централния военен архив. Уточняват се важни, понякога противоречиви събития, отразени в списания и чуждестранен печат за времето на разглеждания период.
:* Семерджиев, Стефан, Луфтвафе възход и крах, Издателство "ЕЪР ГРУП 2000", София, 2000
:* Цаков, Цветан, ХХ век българска авиация 1897-2000, Триумфи и катастрофи, Издателство "ЕЪР ГРУП 2000", София 2000, с.415, ISBN 954-752-003-2
:* Кърлов, инж. Кирил, Самолетостроенето в България, 2008, под редакция и предговор от проф. Борис Бонев, Печат ИК „В. Недков“, София, 2008, ISBN 978-954-9462-30-2 Това издание разширява информацията за самолетостроенето в България в сравнение с издадената от автора книга през 1986г. Като аероинженер пряко участвал в индустрията по производство на самолети, авторът разкрива много неизвестни факти. Отпечатени са и протоколи от изпитанията на най-масово произвеждания в България самолет Лаз-7. Допуснато е обаче изтъкнатия аероинженер Цветан Лазаров да бъде обвинен в "славолюбие", поради това че не е сменено името на модификацията на самолета със съветски звездообразен двигател - Лаз-7М, с име поставено от автора ЗАК-1. В книгата навсякъде се цитира обозначението ЗАК-1, независимо че не е регистрирано нито като задание за разработка, нито като номенклатура за производство от Управление военни заводи, нито е използвано по-късно при експлоатацията на произведените самолети.
3 Мемоари
:* Баланъ, Владимир А., Спомени летят..., Печатница Д. Провадалиевъ, София, 1939. Авторът е военен летец участник в Първата световна война. Описва действителни случки от събитията на фронта, колегите си летци и показва как в трудните военни години се полагат основите на българската авиация.
:* Георгиева, Роза, Възторжена безпътица, Записки на една жена летец, Издателство "Слово", Велико Търново, 1991 Авторката е летец от българската авиокомпания Балкан. Разказва за житейския си път на професионален пилот като описва подробно времето, в което се е обучавала по аероклубовете на ДОСО, работата и като инструктор, пилот на селскостопански самолет до командир на Ил-18. Работила с много известни летци професионалисти, тя разказва за съдбата им, за безотговорните партийни назначавания на висши командни постове довели до катастрофи и гибелта на хора и разрушаване на скъпо струваща самолетна техника.